CELEX: 62013TN0583
Language: hu
Date: 2013-11-08 00:00:00
Title: T-583/13. sz. ügy: 2013. november 8-án benyújtott kereset — Shire Pharmaceutical Contracts kontra Bizottság

21.12.2013   
            
            
               HU
            
            
               Az Európai Unió Hivatalos Lapja
            
            
               C 377/19
            
         2013. november 8-án benyújtott kereset — Shire Pharmaceutical Contracts kontra Bizottság
   (T-583/13. sz. ügy)
   2013/C 377/43
   Az eljárás nyelve: angol
   
      Felek
   
   
      Felperes: Shire Pharmaceutical Contracts (Hampshire, Egyesült Királyság) (képviselők: K. Bacon Barrister, M. Utges Manley és M. Vickers Solicitors)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Bizottság 2013. szeptember 2-i levelében foglalt, és 2013. október 18-i levelében megerősített azon határozatát, amelyben megtagadta az 1901/2006/EK rendelet (1) 37. cikke értelmében vett önkéntes gyermekgyógyászati vizsgálati tervért járó jutalomhoz való jogosultságát; és
            
         
               —
            
            
               kötelezze az alperest a felperes költségeinek viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első jogalap, amely arra vonatkozik, hogy a vitatott határozat alapvető jogi hibákat tartalmaz az 1901/2006/EK rendelet értelmezésével kapcsolatban.
            
         
               2.
            
            
               A második, a jogbiztonság elvének megsértésére alapított jogalap.
            
         
      (1)  A gyermekgyógyászati felhasználásra szánt gyógyszerkészítményekről, valamint az 1768/92/EGK rendelet, a 2001/20/EK irányelv, a 2001/83/EK irányelv és a 726/2004/EK rendelet módosításáról szóló, 2006. december 12-i 1901/2006/EK európai parlamenti és tanácsi rendelet (HL L 378., 1. o.)